ทีเอเรีย เออร์เด้

* ซีซั่น 1
* ซีซั่น 2
* เดอะ มูฟวี่

**ทีเอเรีย เออร์เด้** (Tieria Erde, ティエリア・アーデ, Tieria Āde) เป็นกันดั้มไมสเตอร์ของเซเลสเชียลบีอิ้งและเป็นหนึ่งในตัวละครหลักในโมบิลสูทกันดั้มดับเบิ้ลโอ ทีเอเรียถูกสร้างขึ้นมาเป็นอินโนเวดซึ่งทำหน้าที่เป็นเชื่อมต่อกับเวด้าให้กับลูกเรือปโตเลมี เขาเป็นนักบินของ GN-005 กันดั้มเวอร์ชิว และ GN-004 กันดั้มนาดาเลห์, GN-008 เซราวีกันดั้ม และ GN-009 เซราฟิมกันดั้ม, CB-002 ราฟาเอลกันดั้ม และ GN-008RE เซราวีกันดั้ม II หลังจบเหตุการณ์ในซีซั่น 2 ทีเอเรียได้กลายเป็นส่วนหนึ่งของเวด้าในฐานะจิตสำนึกที่มีชีวิต

## บุคลิกและตัวละคร

ในช่วงต้นของซีรีส์ ทีเอเรียเป็นคนปิดกั้น เข้มงวด และมั่นใจในตนเอง เขาดำรงตำแหน่งทั้งในฐานะกันดั้มไมสเตอร์และความสามารถในการเชื่อมต่อกับเวด้า เช่นเดียวกับ รีวองส์ อัลมาร์ค ทีเอเรียมีความภาคภูมิใจที่ได้เป็นส่วนสำคัญในแผนการของอิโอเลีย เชนเบิร์ก เนื่องจากคุณลักษณะเหล่านี้ซึ่งเขาคิดว่าเป็นพรสวรรค์ เขาจึงสร้างตัวเองให้เป็นคนเก็บตัว จนถึงจุดที่เขาแสดงความสนใจหรือกังวลเกี่ยวกับความเป็นอยู่ของผู้อื่นเพียงเล็กน้อย ถ้ามีใครในทีมทำให้ตัวตนของเซเลสเชียลบีอิ้งอยู่ในอันตราย เขาก็ไม่ลังเลตำหนิหรือแม้กระทั่งกำจัดพวกเขาเพื่อรักษาความลับ เขาปฏิบัติต่อเวด้าอย่างซื่อตรงและไร้ข้อกังขา เป็นเพราะความใจแคบและขาดการเอาใจใส่ผู้อื่น เขาจึงคนที่ไม่ค่อยมีใครอยากเข้าหาด้วยซักเท่าไหร่

ในช่วงเหตุการณ์ในซีซั่น 1 ทีเอเรียแสดงความกังวลเกี่ยวกับผู้ที่สามารถเข้าถึงและแก้ไขข้อมูลในเวด้าได้ (ต่อมาเวด้าได้ถูกแฮ็คโดยสมบูรณ์) ทำให้ทีเอเรียเริ่มสั่นคลอนและเคลือบแคลงใจเกี่ยวกับเป้าหมายที่แท้จริงของชีวิตของเขา อย่างไรก็ตาม ด้วยความช่วยเหลือและการสนับสนุนจากล็อกออนในที่สุดทีเอเรียก็ยืนหยัดขึ้นอีกครั้ง เขาได้เรียนรู้ที่จะยอมรับความคิดเห็นของพวกพ้องรวมถึงได้เรียนรู้ถึงความหมายของความมนุษย์และค้นพบเป้าหมายในการต่อสู้

ในซีซั่นที่ 2 หลังจากถูกตัดขาดจากเวด้ามาเป็นเวลา 4 ปี ทีเอเรียได้พัฒนาความเป็นมนุษย์และเอาใจใส่เพื่อนพ้องของเขามากขึ้น การเปลี่ยนแปลงที่ยิ่งใหญ่ที่สุดคือความศรัทธาในมนุษยชาติ หัวใจของทีเอเรียเปิดกว้างขึ้นและลูกเรือมีความสุขเมื่อได้พูดคุยกับเขา แต่อย่างไรก็ตามเขาก็ยังคงเป็นอินโนเวด ส่วนหนึ่งของความภักดีของทีเอเรียถูกสั่นคลอนอีกครั้งเมื่อเหล่าอินโนเวเตอร์บอกความจริงที่อยู่เบื้องหลังแผนการของอิโอเลีย ทีเอเรียรู้สึกสับสนในตัวเองเป็นอย่างมากว่าเขาควรจะทำตามแผนของอิโอเลียตามที่อินโนเวเตอร์บอก หรือต่อสู้เพื่อไปพร้อมๆกับพวกพ้อง ในที่สุดเขาก็ตัดสินใจที่จะปฏิเสธอินโนเวเตอร์สและต่อสู้เพื่อมนุษยชาติ หลังจากสูญเสียร่างกายและความพ่ายแพ้ของเหล่าอินโนเวเตอร์ ทีเอเรียได้กลายเป็นจิตสำนึกที่มีชีวิตในเวด้า ทีเอเรียยังคงเฝ้าดูความก้าวหน้าของมนุษยชาติและความเป็นอยู่ของสหายของเขาในเซเลสเชียลบีอิ้ง

## ทักษะและความสามารถ

ในฐานะอินโนเวด ทีเอเรียถูกสร้างขึ้นเพื่อให้มีความสามารถในการปรับให้เข้ากับสภาพแวดล้อมของอวกาศและการใช้คลื่นควอนตัมในสมอง ด้วยคลื่นควอนตัมของทีเอเรียสามารถเชื่อมต่อกับเครือข่ายทั้งหมดของเวด้าได้อย่างเต็มที่ ทำให้เขาสามารถเข้าถึงข้อมูลทั้งหมดที่มีอยู่ในเวด้าจนถึงเลเวล 7 เขาถูกออกแบบมาเป็นพิเศษในฐานะอินโนเวดประเภทต่อสู้ ทำให้ทีเอเรียมีความสามารถในการขับโมบิลสูทที่สูง สังเกตได้ว่าเขาสามารถควบคุม GN-004 กันดั้มนาดาเลห์ได้เพียงแค่ความคิดเท่านั้น ด้วยพลังของระบบไทรอัลซิสเต็ม ทีเอเรียมีความสามารถในการควบคุม (ส่วนใหญ่เป็นการเปิด/ปิดการใช้งาน) หุ่นทุกตัวที่อยู่ในการเชื่อมต่อของเวด้า แต่เนื่องจากการแทรกแซงเวด้าของรีวองส์ อัลมาร์ค (ซีซั่น 1) ทำให้ทีเอเรียถูกจำกัดไม่ให้เข้าถึงเวด้าและไม่สามารถเปิดใช้งานไทรอัลซิสเต็มได้

ในช่วงระหว่าง 4 ปี (ค.ศ. 2312 ซีซั่น 2) ทีเอเรียได้ฝึกฝนในด้านวิศวกรรมโมบิลสูทและการปฏิบัติงานของเรือประจัญบาน ทำให้เขากลายเป็นกันดั้มไมสเตอร์ที่มีความสามารถรอบด้าน คลื่นสมองของทีเอเรียได้พัฒนาจากการสัมผัสกับอนุภาค GN เข้มข้นและบริสุทธิ์ซึ่งกระตุ้นความสามารถควอนตัมของเขา หลังจากที่จิตสำนึกของทีเอเรียถูกโอนไปยังเวด้าและสามารถควบคุมทรัพยากรที่อินโนเวเตอร์เข้าถึงได้อย่างเต็มที่ ซึ่งรวมถึงการเข้าถึงไทรอัลซิสเต็มของ GN-009 เซราฟิมกันดั้ม

ในฐานะจิตสำนึกที่อยู่ในเวด้า เขามีความสามารถในการขยายความคิดและเจตจำนงตลอดขอบเขตของเครือข่ายคอมพิวเตอร์ เขาสามารถเชื่อมต่อกับเทคโนโลยีและข้อมูลเซเลสเชียลบีอิ้งทั้งหมดได้ 100% นอกจากนี้เขายังสามารถเข้าถึงโรงงานผลิตโมบิลสูทได้จากระยะไกลเพื่อสร้างโมบิลสูทตามความต้องการของเขาและโคลนนิ่งสร้างร่างใหม่ให้กับตัวเอง หากร่างกายของเขาทำลาย จิตสำนึกของเขาจะถูกส่งกลับไปยังเวด้า เขายังสามารถถ่ายโอนตัวเองไปยังปลายทางของระบบต่างๆ เช่น GNT-0000 ดับเบิ้ลโอควอนต้า เนื่องจากทีเอเรียสามารถดำรงอยู่เป็นข้อมูลที่มีชีวิตได้ เขาจึงเป็นอมตะโดยพื้นฐานตราบใดที่จิตสำนึกของเขายังคงอยู่

## หุ่นที่เคยขับ

* GN-004 กันดั้มนาดาเลห์
* GN-005 กันดั้มเวอร์ชิว
	+ GN-005/PH กันดั้มเวอร์ชิวฟิสิคอล
* GN-008 เซราวีกันดั้ม
	+ GN-008GNHW/B เซราวีกันดั้ม GNHW/B
* GN-009 เซราฟิมกันดั้ม
	+ GN-009GNHW/B เซราฟิมกันดั้ม GNHW/B
* CB-002 ราฟาเอลกันดั้ม
	+ CB-002/GD ราฟีเอลกันดั้มโดมิเนี่ยนส์

## แกลเลอรี่

### ออฟฟิเชี่ยลเว็บไซต์

ชุดพลเรือน (ซีซั่น 1)ชุดนักบิน (ซีซั่น 1)ชุดยูนิฟอร์ม (ซีซั่น 2)ชุดนักบิน (ซีซั่น 1)ชุดยูนิฟอร์ม (มูฟวี่)

## เกร็ดความรู้

* ชื่อของทีเอเรียคาดว่าน่ามาจากการผสมคำภาษาละตินสองคำได้แก่ **Terra** และ **Erda** ซึ่งมีความหมายว่า "โลก" หรือ "พื้นดิน"

* อ้างอิงจากคำพูดของเขาในตอนที่ 3 ทีเอเรียชอบอยู่บนอวกาศมากกว่าบนโลก ซึ่งอาจเกี่ยวข้องกับการที่เขาเกิดมาเป็นอินโนเวดซึ่งเหมาะที่จะอาศัยอยู่บนอวกาศมากกว่าพื้นโลก

* ในหนังสือ Official File ของซีซั่น 1 เคยระบุกรุ๊ปเลือดและวันเกิดของทีเอเรียไว้เป็นกรุ๊ป A และเกิดวันที่ 9 ธันวาคม อย่างไรก็ตามใน Official File ของซีซั่น 2 และภาคเดอะ มูฟวี่ ข้อมูลเหล่านี้จะถูกแทนที่ด้วย "-" หรือ "ไม่ทราบ"

* ผลงานอื่นๆ ที่เป็นที่รู้จักของฮิโรชิ คามิยะ ผู้ให้เสียงพากย์ทีเอเรีย ได้แก่
	+ **รีไวล์ แอคเคอร์แมน** จากผ่าพิภพไททัน
	+ **ทราฟัลการ์ ลอว์** จากวันพีช
	+ **อาคาชิ เซจูโร่** จากคุโรโกะ โนะ บาสเก็ต
	+ **ยาโตะ** จาก Norigami เทวดาขาจร
	+ **ไซคิ** จากหนุ่มพลังจิตอลเวง

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ-ภาคอนิเมะ)
* gundam00.net/movie (เว็บไซต์อย่างเป็นทางการ-เดอะ มูฟวี่)